Ego Odo dux Burgundie notum volo fieri tam futuris quam presentibus quod Hugo pater meus dux Burgundie pro remedio anime sue et predecessorum suorum et Girardi Derium dedit in elemosinam ecclesie Quintiaci pasturam et pastionem totius finagii de Ampilleio ad omnes usus animalium et pecorum Quintiaci et usum aque Secane ad omnes usus grangie de Neellis. Donavit etiam predictis fratribus Quintiaci quod si animalia aut pecora eorum alicui aliquod dampnum in blevis, in pratis, in secaminibus intulerint illi cui dampnum illatum fuerit solum capitale restituent et aliam emendationem non exsolvent. Hoc totum ego Odo dux Burgundie laudo et concedo fratribus Quintiaci. Promitto insuper quod siquis insupramemoratis pasturis et pastionibus eisdem fratribus quicquam calumniatus fuerit ubicumque necesse fuerit plenarie garantizabo. Hoc totum laudavit Boinus [prepositus] Castellionis de cuius laude testes sunt : Petrus subprior Quintiaci, magister Hugo capellanus […]s mei, Petrus maior Castellionis. Ut autem hec omnia inviolabilem obt[ineant] firmitatem […] Odo dux Burgundie presentem paginam sigilli mei auctoritate munivi. Huius [rei] testes [sun]t : Ansericus de Monte Regali, Stephanus cognomento Villanus, Robertus de Tullione [… Ac]tum anno Domini Mo CCo Vo.